Duoblilo

Duoblilo estas programo por entajpi esperantajn literojn. Ĝi estis verkita de Anton Oberndorfer en 2010. Oni povas elŝuti ĝin facile per Guglo. Ĝi funkcias en ĉiuj vindozaj tekstoredaktiloj.

Por tajpi ĉ puŝu duoble la literon c, por ĝ tajpu duoble g, ktp. Por tajpi ŭ tajpu duoble y. Por tajpi cc tajpu c-c, por gg tajpu g-g ktp.

La avantaĝo de Duoblilo kontraŭ aliaj sistemoj kiel ekzemple EK! estas, ke oni ne devas puŝi du diversajn butonojn. Oni ŝparas la tempon por serĉi tiun duan butonon kaj evitas mistajpadon.


Kategorio:Esperanto-klavaroj
Kategorio:Programoj aperintaj en 2010